b'\n_START_ARTICLE_\nNikolaj Vasiljevi\xc4\x8d Dehterev\n_START_SECTION_\n\xc5\xbdivljenje\n_START_PARAGRAPH_\n9. januarja 1784 je vstopil v Preobra\xc5\xbeenski polk in 1. januarja 1792 je bil kot stotnik preme\xc5\xa1\xc4\x8den v Pskovski dragonski polk. Leta 1792 in 1794 je sodeloval v bojih proti Poljakom (zakar je bil povi\xc5\xa1an v majorja) in leta 1799 je sodeloval v italijansko-\xc5\xa1vicarski kampanji. 25. novembra 1800 je bil povi\xc5\xa1an v polkovnika in 7. marca naslednje leto je bil imenovan za poveljnika Sanktpeterbur\xc5\xa1kega dragonskega polka. Z njim je sodeloval v bojih proti Francozom (1805-07),_NEWLINE_18. oktobra 1808 je bil imenovan za poveljnika Olviopolskega huzarskega polka, ki je bil v sestavi moldavijske vojske. V letih 1809-12 se je bojeval proti Turkom in bil 14. junija 1810 povi\xc5\xa1an v generalmajorja. V bojih je bil hudo ranjen v prsi._NEWLINE_V za\xc4\x8detku leta 1812 je bil njegov polk v sestavi 23. brigade 7. konjeni\xc5\xa1ke divizije Donavske armade, s katerim se je skupaj z Avstrijci boril proti Francozom._NEWLINE_16. januarja 1816 je bil upokojen iz voja\xc5\xa1ke slu\xc5\xbebe.'